Топ джэгупIэщIэхэр
Илъэсым и кIэ пщIондэ Бахъсэн районым иIэ хъунущ мини-футбол щыджэгуну губгъуэщIэу блы.
«Къэбэрдей-Балъкъэр Республикэм 2009 — 2015 гъэхэм футболым зыщегъэужьын» республикэ программэ хэхар ягъэзащIэурэ, апхуэдэуи «Кавказ Джэгухэр-2012» спорт фестивалым зэрыщытекIуам папщIэ къыхуагъэфэща грантыр къагъэсэбэпурэ Бахъсэн куейм щаух мини-футбол джэгупIэхэм я лъабжьэхэр щIыныр.
А лэжьыгъэр Кыщпэк, Ислъэмей, Куба, Бахъсэненкэ, Крем-Константиновкэ жылэхэм зэрыщекIуэкIым щыгъуазэ зищIащ КъБР-м спортымрэ туризмэмкIэ и министрым и къуэдзэ Мамхэгъ Хьэчим. Абы щIыгъуащ къуажэхэм я Iэтащхьэхэмрэ Бахъсэн районым и спорт комитетым и унафэщIхэмрэ.
«Дызэрыт илъэсым и кIэ пщIондэ Къэбэрдей-Балъкъэрым хьэзыр щыхъунущ мини-футбол джэгупIэщIэу щэщI. Дыщогугъ ди республикэм апхуэдэ ухуэныгъэхэмкIэ къэралым япэ увыпIэр щиубыдыну», — жиIащ Мамхэгъ Хьэчим.
АБАЗЭ Лерэ,
Бахъсэн куейм и щIыпIэ администрацэм и пресс-IуэхущIапIэм и лэжьакIуэ.
